PROJEKT: ČUVARI EUROPSKE BAŠTINE

(„CUSTODIANS OF EUROPEAN HERITAGE“)

U suradnji s Općinom Rakovica učenici i učitelji naše škole sudjeluju u projektu „Čuvari Europske baštine“.

Projekt je odraz dobre volje, predanosti i zajedničkog rada malih europskih gradova u promociji europske kulturne baštine. U projektu trenutno sudjeluje nekoliko europskih država s manjim gradovima poput Italije (Friuli Venezia Giulia), BiH (Općina Čapljina, Počitelj i Općina Stolac), Srbije (Vojvodina, Bač,), Slovenije (Općina Piran) i Hrvatske (Općina Rakovica, Drežnik Grad i grad Rab).

Sredstva za realizaciju projekta osigurava Adriatic GreenNet, koja je ujedno i podnositelji projektne prijave.

Zadatak naših učenika i učitelja bio je osmisliti panele o zanimljivim prirodnim i turističkim atrakcijama naše Općine. Učitelji su se potrudili oko osmišljavanja i izrade tekstualnog dijela panela, a učenici su upotrijebili svoju vještinu likovnog izražaja te naslikali znamenitosti i prirodne ljepote naše Općine.

Koordinatori projekta su učiteljice Povijesti i Geografije Daliborka Grdić i Marija Rendulić, učiteljice Hrvatskog jezika Anita Hodak i Katarina Rendulić, učiteljice Engleskog jezika Snježana Oštrina Panić i Ana Kovačević, učiteljica Likovne kulture Maja Pestak, učitelj biologije Ivan Paulić te učitelj Tjelesne i zdravstvene kulture Josip Štefanac. U projekt su se najviše uključili učenici osmog razreda naše škole koji su likovnim radovima ukrasili panele te će ih predstaviti na hrvatskom i engleskom jeziku. (Učenici 8.a razreda: Franjković Ivana, Jančić Matea, Keser Ilija, Rubčić Iva, Salopek Marija, Šajfar Ivana; učenici 8. b razreda: Bićanić Petra, Grdić Heidi, Pavlić Jure, Rendulić Iva, Špehar Laura, Štefanac Josipa te učenica 7.a razreda Vuković Helena).